**გ ა ნ ა ც ხ ა დ ი**

**2022 წლის საუკეთესო პრაქტიკის პროგრამაში მონაწილეობაზე**

**დუშეთის მუნიციპალიტეტი**

1. **პრაქტიკის/ინიციატივის სათაური:**

(სათაურში მოკლედ უნდა მიეთითოს პროექტის შინაარსი)

ბავშვის და ბავშვიანი ოჯახის საჭიროებებზე მორგებული მუნიციპალური სოციალური პროგრამების შემუშავება დუშეთის მუნიციპალიტეტში.

1. **თემატიკა:**

(გამოცხადებული საკონკურსო თემის დასახელება)

ბავშვის საჭიროებებზე მორგებული სოციალური პროგრამები, ბავშვთა უფლებების დაცვა და ბავშვზე მავნე ზემოქმედების პრევენცია;

1. **პრაქტიკის/ინიციატივის ავტორი/ინიციატორი:**

(მუნიციპალიტეტი, საერთაშორისო არასამთავრობო ორგანიზაცია, ადგილობრივი არასამთავრობო ორგანიზაცია, ადგილობრივი მოსახლეობა).

ინიციატივის ავტორია დუშეთის მუნიციპალიტეტი საქართველოს ადგილობრივ თვითმმართველობათა ეროვნულ ასოციაციასთან „ათეასთან“ ერთად გაეროს ბავშვთა ფონდის მხარდაჭერით.

1. **მუნიციპალიტეტის ზოგადი მონაცემები:**

(ძირითადი/ზოგადი ინფორმაცია მუნიციპალიტეტის შესახებ: დასახელება, გეოგრაფიული მდებარეობა, მოსახლეობის რაოდენობა, და ა.შ. მაქსიმუმ ნახევარი გვერდი)

დუშეთის მუნიციპალიტეტი მდებარეობს აღმოსავლეთ საქართველოში მცხეთა - მთიანეთის რეგიონში. მისი ტერიტორიის უდიდესი ნაწილი საშუალო და მაღალმთიანია. იგი დაყოფილია 18 ადმინისტრაციულ ერთეულად, მოიცავს 1 ქალაქს, 2 დაბას და 288 სოფელს. მუნიციპალიტეტში 259 დასახლებული პუნქტია. ადმინისტრაციული ცენტრი არის ქალაქი დუშეთი.

2014 წლის აღწერის მონაცემებით მუნიციპალიტეტის მოსახლეობა 25659 ადამიანია, მათგან 6167 ცხოვრობს ქალაქ დუშეთში. მუნიციპალიტეტის მოსახლეობიდან 12874 ქალია, ხოლო 12785 მამაკაცი. რაც შეეხება ბავშვებს, 0-4 წლის ჩათვლით 1419 ბავშვია, 5-9 წლის ჩათვლით 1359, წლის ჩათვლით 1323, 15-19 წლის ჩათვლით 1498.

1. **მუნიციპალიტეტის მახასიათებლები**:

(გარემოებები, რომლებიც გავლენას ახდენს მუნიციპალიტეტის საქმიანობაზე)

* **შიდა ფაქტორები** - იმ გარემოებების აღწერა, რომელიც გავლენას ახდენს საუკეთესო პრაქტიკის კონკურსში წარდგენილი პროექტის განხორციელებაზე, მაგ.: საჯარო მოხელეების კვალიფიკაცია, ფინანსური რესურსი, ტექნიკური შესაძლებლობები და ა.შ.;

დუშეთის მუნიციპალიტეტის გადაწყვეტილების მიმღები პირების ხელშეწყობითა და გვერდში დგომით სამუშაო ჯგუფს კვლევის პროცესში არ შექმნია ადამიანური და ფინანსური რესურსების მხრივ პრობლემები. სამუშაო ჯგუფი დაკომპლექტდა კვალიფიციური კადრებით, საჭიროებათა კვლევა წარმართა მერიის სოციალურმა სამსახურმა - სოციალური მუშაკების, ფსიქოლოგისა, სოციოლოგისა და რელევანტური სამსახურების (ადმინისტრაციული სამსახურის იურიდიული განყოფილება და ფინანსური სამსახური) წარმომადგენლების ჩართულობით, ასევე ადმინისტრაციულ ერთეულში მერის წარმომადგენლების მონაწილეობით ინფორმაციის შეგროვების პროცესში;

* **გარე ფაქტორები** - ეკონომიკური, სოციალური და პოლიტიკური მდგომარეობა, ასევე, მუნიციპალიტეტის საქმიანობაზე გავლენის მქონე სხვა ფაქტორები (მნიშვნელოვან სატრანზიტო გზასთან სიახლოვე, მსხვილ საერთაშორისო პროექტში ჩართულობა და ა.შ.), რომლებსაც შეეძლო გავლენა მოეხდინა პროექტის განხორციელებაზე;

გარე ფაქტორებიდან უმნიშვნელოვანესი იყო დუშეთის მუნიციპალიტეტისადმი „ათეას“ მეთოდოლოგიური და საკონსულტაციო მხარდაჭერა. კერძოდ, 2022 წელს დუშეთის მინიციპალიტეტის მერიასა და საქართველოს ადგილობრივი თვითმმართველობის ეროვნულ ასოციაციას „ათეას“ (HALAG) შორის გაფორმებული ურთიერთთანამშრომლობის მემორანდუმის ფარგლებში ადგილობრივ დონეზე სოციალური პოლიტიკისა და სოციალური პროგრამების დაგეგმვის მიზნით მუნიციპალიტეტს გადმოეცა ბავშვებისა და ბავშვიანი ოჯახების საჭიროებათა კვლევის მეთოდოლოგია და ინსტრუმენტები. მუნიციპალიტეტში ეფექტიანი სოციალური პოლიტიკის გატარების მიზნით სწორედ ამ მეთოდოლოგიური ინსტრუმენტების გამოყენებით ჩატარდა ბავშვების და ბავშვიანი ოჯახების საჭიროებების კვლევა.

1. **პრაქტიკის/ინიციატივის მოკლე აღწერა:**

(მაქსიმუმ ერთი გვერდი. მნიშვნელოვანია, რომ შინაარსი მოიცავდეს შემდეგ სავალდებულო საკითხებს)

* **გამოწვევა** - პრობლემის მნიშვნელოვანი გარემოებების მითითება;

ადგილობრივი ბიუჯეტის დაფინანსებით დუშეთის მუნიციპალიტეტში ყოველწლიურად მტკიცდება მუნიციპალური სოციალური და ჯანდაცვის პროგრამები და ხორციელდება შესაბამისი ღონისძიებები. მუნიციპალიტეტების ბიუჯეტის დაახლოებით 10% იხარჯება ჯანდაცვისა და სოციალური უზრუნველყოფის პროგრამებზე. ადგილობრივი მოსახლეობის სოციალურ მხარდაჭერაში ჩადებული ძალისხმევის მიუხედავად, მიღებული შედეგი ხშირად არ არის დახარჯული ფინანსური რესურსის პროპორციული, კითხვის ნიშნის ქვეშ დგება დაგეგმილი და განხორციელებული პროგრამების როგორც მიზანმიმართულება და საჭიროება, ასევე სოციალური პოლიტიკის სისტემურობა, თანმიმდევრულობა და მდგრადობა;

* **წარსული გამოცდილება** - როგორ ხდებოდა გამკლავება აღნიშნულ პრობლემასთან და რა უშლიდა ხელს მის აღმოფხვრას;

ამ პროექტში მტიცებულებებზე დაყრდნობით ჩატარებულმა საჭიროებათა კვლევამ მკაფიოდ წარმოაჩინა ის ხარვეზები, რაც მუნიციპალური პროგრამების კვლევის გარეშე შემუშავებას სდევდა თან, კერძოდ: პროგრამების შემუშავება ნაკლებად ემყარებოდა სოციალური საჭიროების შეფასების, პრიორიტეტების დადგენისა და საჭიროებათა იდენტიფიცირების პროცესში მიზნობრივი ჯგუფების ჩართვის უნიფიცირებულ მეთოდოლოგიას; მუნიციპალური პროგრამები მოიცავდნენ იმ მოქალაქეთა მხოლოდ ნაწილს, ვისაც სჭირდებოდა დახმარება; არ არსებობდა საჭიროებათა სრულფასოვანი კვლევის ანგარიში, პროგრამები იქმნებოდა ზოგადად, მოქალაქეებთან შეხვედრით, კონსულტაციებით, ეს პროცესი ხშირად ეფუძნებოდა მხოლოდ წინა წლის გამოცდილებას და უკვე არსებულ პროგრამებზე მიმართვიანობათა რიცხვს, შესაბამისად სამიზნე ჯგუფის ის ნაწილი, რომელიც ვერ ახერხებდა მიმართვას, გამორჩენილი იყო თვალთახედვიდან; ბენეფიციართა წრის დასადგენად უმეტეს შემთხვევაში გამოიყენებოდა სოციალური მომსახურების სააგენტოს მიერ ბენეფიციარისთვის მინიჭებული ქულები; ხშირად ადგილი ქონდა მუნიციპალური და სახელმწიფო პროგრამებით გაცემული დახმარებების დუბლირებას; დღემდე პრობლემაა ის, რომ დუშეთის მუნიციპალიტეტში არ არის შექმნილი ბავშვის უფლებათა დაცვის მეორადი სტრუქტურული ერთეული (განყოფილება), შრომითი ხელშეკრულების საფუძველზე დასაქმებულნი არიან ბავშვთა და ოჯახის სოციალური მუშაკი და ფსიქოლოგი, თუმცა მათ ნაკლებად აქვთ მუნიციპალური სოციალური პროგრამების დაგეგმვის პრაქტიკული გამოცდილება.

ყოველივე ზემოთქმულიდან ცხადი ხდება, რომ საჭიროებაზე მორგებული დაგეგმვის მეთოდოლოგიური ინსტრუმენტების გამოყენების გარეშე, შეუძლებელი იქნება მუნიციპალიტეტებში ეფექტიანი და ადგილობრივი მოსახლეობის საჭიროებებზე ორიენტირებული სოციალური პოლიტიკის გატარება.

* **პასუხი არსებულ გამოწვევაზე** - მოკლე აღწერა და მიღწეული შედეგი

პასუხი არსებულ გამოწვევაზე არის საჭიროებათა კვლევა, რომელიც იძლევა მიზნობრივი ჯგუფის საჭიროებათა შესახებ სრულყოფილი ინფორმაციის მიღების შესაძლებლობას. მისი მიზანია მოწყვლადი ჯგუფებისა და ადგილობრივი თემის საჭიროებათა გამოვლენა და წარმოადგენს მტკიცებულებაზე დამყარებული სოციალური პოლიტიკის საფუძველს.

საჭიროებათა იდენტიფიცირების პროცესში სამიზნე ჯგუფებთან, ადგილობრივი თემის წარმომადგენლებსა და სხვა დაინტერესებულ მხარეებთან კომუნიკაცია ხელს უწყობს ერთის მხრივ, საჭიროებაზე ორიენტირებული პროგრამების შემუშავებას, ხოლო, მეორეს მხრივ, ამაღლებს მუნიციპალიტეტის მოხელეთა ინფორმირებულობას ადგილობრივი მოსახლეობის პრობლემების, მათი გამომწვევი მიზეზების, მოსახლეობის მოლოდინების შესახებ და ზოგადად, ზრდის ნდობას ადგილობრივი თვითმმართველობის საქმიანობის მიმართ. ყოველივე ამის გათვალისწინებით დუშეთის მუნიციპალიტეტმა მოსახლეობის საჭიროებების იდენტიფიცირების მიზნით ჩაატარა საჭიროებათა კვლევა „ათეას“ მიერ მოწოდებული კვლევის მეთოდოლოგიისა და ინსტრუმენტების გამოყენებით და შეიმუშავა დუშეთის მუნიციპალიტეტის საკრებულოს 2023 წლის დადგენილების პროექტი განახლებული სამედიცინო და სოციალური მუნიციპალური პროგრამებით.

1. **განხორციელებული პრაქტიკის/კონკრეტული ინიციატივის დეტალური აღწერა:**

(გამოწვევის გამკლავების მიზნით გაწეული სამუშაო. გთხოვთ, პრაქტიკის აღწერისას თანმიმდევრულად მიყვეთ ქვემოთ ჩამოთვლილ პუნქტებს)

* **პროექტის შინაარსი;**

დუშეთის მუნიციპალიტეტის მერის 2022 წლის 01 ივლისის N:ბ132.1322218219 ბრძანების საფუძველზე (დანართი N1 ) შეიქმნა „დუშეთის მუნიციპალიტეტში ადგილობრივი სოციალური პოლიტიკისა და მუნიციპალური სოციალური პროგრამების დეგეგმვის მიზნით მოწყვლადი სამიზნე კატეგორიების ბავშვებისა და ბავშვიანი ოჯახების საჭიროებათა კვლევის სამუშაო ჯგუფი“, რომელიც დაკომპლექტდა დუშეთის მუნიციპალიტეტის მერიის თნამშრომლებისგან. სამუშაო ჯგუფს დაევალა ბავშვებისა და ბავშვიანი ოჯახების საჭიროებათა კვლევის ჩატარება, რისთვისაც დამტკიცდა „ათეას“ მიერ შემუშავებული მეთოდოლოგიის დოკუმენტი და ინსტრუმენტები. სამუშაო ჯგუფის საჭიროებათა კვლევის საბოლოო ვადად განისაზღვრა 2022 წლის 10 ოქტომბერი (დანართები N2 და |N3).

* **აქტივობათა გეგმა/გრაფიკი** (გთხოვთ წარმოადგინოთ ცხრილის სახით);

**დანართი N3**

**საჭიროებათა კვლევის ეტაპების კალენდარი (სავარაუდო)**

|  |  |  |
| --- | --- | --- |
| **საქმიანობის ეტაპი** | **ხანგრძლივობა** | **ვადა** |
| **საჭიროებათა კვლევის სამუშაო ჯგუფის პირველი სხდომა, ფუნქციების განაწილება** |  | 27 ივნისი |
| **საინფორმაციო კამპანია** | პერიოდულად | 27 ივნისი - 9 სექტემბერი |
| **საჭიროებათა კვლევა (სრული ციკლი)**  მათ შორის: | 11 კვირა | 27 ივნისი - 9 სექტემბერი |
| 1. **მონაცემთა მოძიება და ანალიზი** | 5 კვირა | 27 ივნისი - 1 აგვისტო |
| * 1. სტატისტიკური მონაცემების მოძიება და ანალიზი |  | 27 ივნისი - 1 აგვისტო |
| * 1. სამიზნე ჯგუფის წარმომადგენლების გამოვლენა/იდენტიფიკაცია საჭროებათა კვლევაში მათი ჩართვის მიზნით;   დაინტერესებული მხარეების იდენტიფიკაცია |  | 27 ივნისი - 1 აგვისტო |
| 1. **ლიტერატურის კვლევა** | 2 კვირა | 27 ივნისი - 11 ივლისი |
| 1. **სოციოლოგიური კვლევა** | 4 კვირა | 4 ივლისი - 24 ივლისი |
| * 1. სამიზნე ჯგუფების წარმომადგენლებთან (რესპონდენტებთან) ინტერვიუ, შეხვედრა, ფოკუს-ჯგუფი |  | 03 ივლისი - 18 ივლისი |
| * 1. საჯარო და არასამთავრობო ორგანიზაციების წარმომადგენლებთან შეხვედრა, ინტერვიუ, ფოკუს-ჯგუფი |  | 03 ივლისი - 11 ივლისი |
| 1. **მონაცემთა დახარისხება, დაკვირვება და შემთხვევათა ანალიზი** | 2 კვირა | 02 აგვისტო - 09 აგვისტო |
| 1. **საჭიროებათა კვლევისას მიღებული მონაცემების დამუშავება და ანალიზი** | 3 კვირა | 09 აგვისტო - 15 აგვისტო |
| 1. **კვლევის მიგნებების საფუძველზე პრიორიტეტების გამოვლენა ფოკუს-ჯგუფის საშუალებით** |  | 30 სექტემბერი - 04 ოქტომბერი |
| 1. **საჭიროებათა კვლევის პირველადი ანგარიშის საჯარო განხილვა** |  | 04 ოქტომბერი- 07 ოქტომბერი |
| 1. **საჭიროებათა კვლევის საბოლოო ანგარიში** |  | 07 ოქტომბერი- 10 ოქტომბერი |

* **პროექტის განხორციელებისათვის მიღებული/გაფორმებული გადაწყვეტილებების, ან პროექტთან დაკავშირებული დოკუმენტების ჩამონათვალი** (მუნიციპალიტეტის რელევანტური სტრატეგიული დოკუმენტები, განვითარების გეგმა, ბრძანებები, განკარგულებები, დადგენილებები, რეზოლუციები, შეხვედრის ოქმები, ინსტრუქციები და ა.შ.). *აღნიშნული დოკუმენტაცია თან უნდა დაერთოს განაცხადის შევსებულ ფორმას;*

1.ბრძანება სამუშაო ჯგუფის შექმნის შესახებ (დანართი 1);

2. .ბრძანებაში ცვლილების შეტანა კვლევის ვადის გაზრდის მიზნით (დანართი 2);

3.საჭიროებათა კვლევის კალენდარი (დანართი 3);

4. ოქმი N1 (დანართიN4)

5. ოქმი N2 (დანართიN5)

6.ოქმი N3 (დანართიN6)

7. საბოლოო ანგარიში (დანართიN7)

8. საბოლოო ანგარიშის დანართი - სტატისტიკური მონაცემები (დანართიN8)

9. 2023 წლის დადგენილების პროექტი (დანართიN9)

* **ინფორმაცია მოქალაქეების, სხვადასხვა ორგანიზაციებისა და ინსტიტუციების** (მ.შ. მიზნობრივი და მოწყვლადი ჯგუფების, უმცირესობების, ქალების, ახალგაზრდების, ადგილობრივი სათემო ორგანიზაციების, არასამათავრობო სექტორის წარმომადგენლების, დასახლების საერთო კრების, მერის მრჩეველთა საბჭოს, კერძო სექტორის წარმომადგენლების, საჯარო დაწესებულებების და სხვა) **ჩართულობის** **შესახებ;**

კვლევის პროცესში დუშეთის მუნიციპალიტეტის ინიციატივით ორჯერ გაიმართა საკონსულტაციო შეხვედრა ფოკუს-ჯგუფებთან, პირველად - საკვლევი სამიზნე ჯგუფების იდენტიფიცირებისათვის, რომელსაც სამუშაო ჯგუფის წევრებთან ერთად ესწრებოდნენ: მუნიციპალიტეტის მერიისა და საკრებულოს თანამშრომლები, ა(ა)იპ დუშეთის მუნიციპალიტეტის სკოლამდელი აღზრდის ცენტრის დირექტორი, საქართველოს განათლებისა და მეცნიერების სამინისტროს ტერიტორიული ორგანოს დუშეთის საგანმანათლებლო რესურსცენტრის უფროსი, სოციალური მომსახურების სააგენტოს დუშეთის რაიონული განყოფილების უფროსი, სსიპ „სახელმწიფო ზრუნვისა და ტრეფიკინგის მსხვერპლთა, დაზარალებულთა დახმარების სააგენტო“-ს მცხეთა-მთიანეთის რეგიონული ცენტრის უფროსი (რეგიონის უფროსი სოციალური მუშაკი), სსიპ ძალადობისაგან დაცვის ეროვნული ქსელის მცხეთა-მთიანეთის კომიტეტის თავმჯდომარე, ა(ა)იპ ქალთა ასოციაცია „ბაზალეთი“, მეორედ ფოკუს ჯგუფთან სამუშაო შეხვედრა გაიმართა საჭიროებათა პრიორიტეტიზაციისათვის. რომელსაც ესწრებოდნენ სამუშაო ჯგუფის წევრები და მოწყვლადი ჯგუფების წარმომადგენლები.

* **ინფორმაცია პროექტისთვის გამოყენებული რესურსის შესახებ. მ.შ.:**

ა) ადამიანური რესურსი - საკუთარი/არასაკუთარი;

პროექტი მუნიციპალიტეტმა განახორციელა საკუთარი ადამიანური რესურსით,

ბ) ფინანსური - მუნიციპალიტეტის ბიუჯეტი/დონორის დახმარება;

პროექტი განხორციელდა მუნიციპალიტეტის ბიუჯეტით.

გ) გამოყენებული მატერიალურ-ტექნიკური რესურსი;

* **პროექტის განხორციელების პროცესში გამოკვეთილი პრობლემებისა და მათი გადაჭრის გზების აღწერა;**

სამუშაო ჯგუფისთვის პროექტის განხორციელების პროცესში გამოიკვეთა რამდენიმე გამოწვევა. მათგან ყველაზე მნიშვნელოვანი იყო ის, რომ მუნიციპალიტეტის გეოგრაფიული თავისებურების გამო მერის წარმომადგენლებისთვის არ იყო ადვილი საველე სამუშაოების ჩატარება. საჭიროებათა კვლევამ მოიცვა მთელი მუნიციპალიტეტი. პირველადი აღრიცხვის ფორმების შევსებისას გამოვლინდა დაახლოებით 600 ბენეფიციარი, მათგან 66 რესპოდენტისათვის ანკეტური მონაცემების შევსება მოხდა 34 დასახლებულ პუნქტში. მერის წარმომადგენელებს, იმის გამო, რომ მუნიციპალიტეტის უდიდესი ნაწილი საშუალო და მაღალმთიანია, თანაც დასახლებები დიდი მანძილით არიან ერთმანეთისაგან დაშორებულნი, ხშირად უწევდათ ამ მანძილის ფეხით დაფარვა, შესაბამისად კვლევის პროცესს დასჭირდა დაგეგმილზე მეტი დროის რესურსი. ამისათვის დუშეთის მუნიციპალიტეტის მერის 2022 წლის 01 ივლისის N:ბ132.1322218219 ბრძანებაში (დანართი N1) შევიდა ცვლილება ( დანართი N2) და დამტკიცდა საჭიროებათა კვლევის განახლებული კალენდარი (დანართი N3),

ვინაიდან, მსგავსი კვლევა სიახლე იყო მუნიციპალიტეტისათვის, ვიქრობთ, რომ პირველი მცდელობისთვის ჯობდა 5-ზე ნაკლები სამიზნე ჯგუფის არჩევა. ასევე, მერის წარმომადგენელთაგან ზოგიერთს გაუჭირდა 17 გვერდიან ანკეტებთან გამკლავება. ამ პრობლემის მოსაგვარებლად რამდენჯერმე მოხდა მათი დატრეინინგება სამუშაო ჯგუფის წევრების მიერ. საჭიროების შემთხვევაში სამუშაო ჯგუფი ერთვებოდა საველე მუშაობაშიც. გამოწვევა იყო ისიც, რომ პირველად მოხდა ჩვენს მიერ შეგროვებული მონაცემების აგრეგირება სტატისტიკურ ინფორმაციად, თუმცა სამუშაო ჯგუფში სოციოლოგის ჩასმით ამ გამოწვევას მშვნივრად გაერთვა თავი.

კვლევის პროცესში ყურადღება მივაქციეთ იმ ფაქტს, რომ დასახლებების დიდ ნაწილში საერთოდ აღარ ცხოვრობენ ბავშვიანი ოჯახები. მაგალითად, ბავშვების სიმცირით გამოირჩეოდა შატილის და ხეობის ადმინისტრაციული ერთეულები. სამწუხაროდ, ბევრ სოფელში თითო ოროლა მოსახლეღაა დარჩენილი და ისიც ასაკოვნები, იმისათვის, რომ მთა ბავშვებისგან არ დაიცალოს, ძალზედ საპასუხისმგებლოა ბავშვებისა და ბავშვიანი ოჯახების საჭიროებათა სწორად განსაზღვრა და პრობლემების მოგვარების სწორად დაგეგმვა.

* **ინფორმაცია იმ პარტნიორების შესახებ, ვინც ჩართულნი იყვნენ პროექტის დაგეგმვის, ან განხორციელების ეტაპზე;**

პროექტის როგორც დაგეგმვის, ისე განხორციელების პროცესში დუშეთის მუნიციპალიტეტის პარტნიორი და კვლევის ყველა ეტაპზე აქტიურად გვერდში მდგომი იყო საქართველოს ადგილობრივ თვითმმართველობათა ეროვნული ასოციაცია „ათეა“ გაეროს ბავშვთა ფონდის მხარდაჭერით. რომლის შემუშავებული მეთოდოლოგიის დოკუმენტისა და ინსტრუმენტების გამოყენებით წარმატებით დასრულდა საჭიროებათა კვლევის პროცესი.

* **სხვა დამატებითი ინფორმაცია, რაც მნიშვნელოვანი იყო პროექტის წარმატებით განხორციელებისათვის;**

1. **მიღწეული შედეგი და დადებითი გავლენა:**

(დეტალური, დოკუმენტირებული ინფორმაცია მიღწეული შედეგების შესახებ)

საჭიროებათა კვლევამ მოიცვა დუშეთის მუნიციპალიტეტის მთელი ტერიტორია, 18-ვე ადმინისტრაციული ერთეული. კვლევის შედეგად შეგროვებული მონაცემების სტატისტიკურ ინფორმაციად აგრეგირებამ მოგვცა ძალიან საინტერესო სტატისტიკა, რაც ერთერთ მიღწეულ შედეგად შეიძლება ჩაითვალოს. მაგალითად, კვლევის მიზნობრივი ჯგუფების მოცვის პროცენტულმა მაჩვენებელმა შეადგინა 11 %; ანკეტური გამოკითხვა ჩატარდა 66 რესპოდენტზე; ბავშვების კანონიერი წარმომადგენლები ფლობენ სხვადასხვა სტატუსებს, კერძოდ 50 მათგანი არის სოც. დაუცველი, 3 შეზღუდული შესაძლებლობით, 22 მაღალმთიან დასახლებაში მცხოვრები, 11 მათგანი არ ფლობს არც ერთ სტატუსს (სოც. დაუცველი, შშმ, მაღალმთიან დასახლებაში მცხოვრები, იძულებით გადაადგილებული პირი) და სხვა. მიღწეული შედეგია აგრეთვე კვლევის პროცესში უშუალოდ მოწყვლადი ჯგუფების მონაწილეობით გამოვლენილი და პრიორიტეტებად დალაგებული საჭიროებები. ყველაზე მთავარი შედეგი არის დუშეთის მუნიციპალიტეტის საკრებულოს 2023 წლის დადგენილების პროექტი, რომლის შექმნისას გათვალისწინებული იქნა მოწყვლადი ჯგუფების საჭიროებები და უახლესი ორი-სამი წლის მანძილზე შესაძლებელია ისინი კიდევ გახდეს ახალი მუნიციპალური პროგრამების შექმნის საფუძველი.

აუცილებლად უნდა აღინიშნოს მოწყვლადი ჯგუფების წარმომადგენლებით დაკომპლექტებულ ფოკუს ჯგუფთან სამუშაო შეხვედრისას სამიზნე ჯგუფების 22-ვე წარმომადგენლის მიერ გამოვლენილი დიდ მოწონება, კმაყოფილება და მოლოდინები კვლევასთან დაკავშირებით.

1. **მიღებული გამოცდილება და გაკეთებული დასკვნები:**

**(**ამ ნაწილში მოცემული უნდა იყოს პროექტის განმახორციელებლის რჩევები და მოკლე გზამკვლევი იმათთვის, ვინც ეცდება აღნიშნული წარმატებული პრაქტიკა დანერგოს თავის მუნიციპალიეტეტში)

* **წარმატების განმსაზღვრელი ფაქტორები** (მ.შ.: კონკრეტული მუნიციპალიტეტისათვის სპეციფიკური ფაქტორების ჩათვლით);

წარმატების განმსაზღვრელი ფაქტორებიდან უმნიშვნელოვანესი იყო კვალიფიციური თანამშრომლებით დაკომპლექტებული სამუშაო ჯგუფი, მათ შორის გვყავდა სოციოლოგი, რომელმაც მოახდინა მონაცემების დამუშავება სტატისტიკურ ინფორმაციად. მნიშვნელოვანი იყო მუნიციპალიტეტის მერიის გადაწყვეტილების მიმღები პირების გვერდში დგომა საქმიანობის ყველა ეტაპზე, მნიშვნელოვანია ასევე ფოკუსჯგუფების სწორად შედგენა და მათთან საკონსულტაციო შეხვედრები, საჭიროების შემთხვევაში მონაწილეთათვის ტრეინინგების ჩატარება, კვლევის პროცესში მეთოდოლოგიისა და ინსტრუმენტების გამოყენება,

* **ინფორმაცია პრატიკის/ინიციატივის მდგრადობის შესახებ** (გთხოვთ, მიყვეთ პუნქტობრივად):

ა) პროექტის შედეგად მუნიციპალური სერვისის მიწოდებაში ასახული ცვლილება;

კვლევის შედეგად გამოვლენილი მოწყვლადი ჯგუფების მოლოდინებისა და საჭიროებების გათვალისწინებით დუშეთის მუნიციპალიტეტმა შეიმუშავა 2023 წლის დადგენილების პროექტი (დანრთი N9), რომელშიც გადახალისდა ზოგიერთი უკვე არსებული ქვეპროგრამა და დამატებით შეიქმნა 1 ახალი პროგრამა.

ახალი პროგრამაა „დღის ცენტრით მოსარგებლე შეზღუდული შესაძლებლობის მქონე პირთა ტრანსპორტით უზრუნველყოფა“, რომლით მოსარგებლე შშმ პირები რეგისტრირებულები არიან საგურამოს დღის ცენტრში და დუშეთის მუნიციპალიტეტის მერიის მიერ უფინანსდებათ ტანსპორტირების ხარჯები.

რაც შეეხება სამედიცინო სოციალურ პროგრამებს, თუ აქამდე ბენეფიციარს კლინიკაში სამედიცინო მომსახურება უფინანსდებოდა წელიწადში ერთხელ, 2023 წლიდან შეუძლია მერიის მხრიდან დაფინანსება მიიღოს წელიწადში ორჯერ, აქედან ერთხელ შეიძლება დაუფინანსდეს სადიაგნოსტიკო კვლევები, ერთხელ ოპერაცია ან მკურნალობა.

სიახლეა ისიც, რომ 600 ლარის ოდენობით დიაგნოსტიკურ კვლევები დაუფინანსდებათ პირებს, რომლებსაც წარმოდგენილი დოკუმენტაციის საფუძველზე ესაჭიროებათ შშმ პირის სტატუსის დასადგენი დიაგნოსტირება.

2023 წლიდან 18 წლამდე ასაკის არასრულწლოვან შშმ ბავშვთა სანატორიულ-კურორტული სარეაბილიტაციო მომსახურება დაფინანსდება 1000 ლარით.

500 ლარით გაეზარდათ დასაფინანსებელი თანხა დაუნის სინდრომით, აუტიზმით, ცერებრალური დამბლით დაავადებულ 18 წლამდე ასაკის არასრულწლოვნებს, მათ სარეაბილიტაციო მკურნალობა დაფინანსდებათ 100 %-ით, მაგრამ არაუმეტეს 2000 (ორიათასი) ლარისა.

„მოსახლეობის მედიკამენტებით უზრუნველყოფის“ პროგრამით მოსარგებლეებად განისაზღვრა 0--დან 120 000-მდე (ნაცვლად 100 000-ისა) სარეიტინგო ქულის მქონე ბენეფიციარები, მ/შ ბავშვები;

პროგრამით „უფასო სასადილოს დაფინანსება“ მოსარგებლე ბენეფიციარად განისაზღვრა 0--დან 120 000-მდე (ნაცვლად 100 000-ისა) სარეიტინგო ქულის მქონე პირი (მ/შ ბავშვი). ასევე მოსარგებლედ დაემატა პირი (მ/შ ბავშვი), რომელსაც წერილობით შუამდგომლობას გაუწევს სოციალური მუშაკი. სოც. მუშაკი ყოველი წლის დასაწყისში წარმოადგენს დასკვნას ბენეფიციარისათვის მომსახურების გაგრძელების საჭიროების ან შეწყვეტის შესახებ.

“ერთჯერადი სოციალური დახმარების” პროგრამას დაემატა შემდეგი ქვეპროგრამები:

1.შეზღუდული შესაძლებლობის სტატუსის მქონე 18 წლამდე ასაკის ბავშვებს (მათ შორის მინდობით აღზრდაში მყოფი ბავშვები) - ფინანსური დახმარება გაეწვათ წელიწადში ერთხელ 300 (სამასი) ლარის ოდენობით;

2.ფინანსური დახმარება გაეწევათ დუშეთის მუნიციპალიტეტის ტერიტორიაზე რეგისტრირებულ მარჩენალდაკარგულ ბავშვიან ოჯახებს - 300 (სამასი) ლარის ოდენობით წელიწადში ერთხელ;

3.ფინანსური დახმარება გაიცემა მარტოხელა მშობლის სტატუსის მქონე პირზე, რომელსაც ყავს არასრულწლოვანი შვილ(ებ)ი - 300 (სამასი) ლარის ოდენობით წელიწადში ერთხელ;

4.„ქალთა მიმართ ძალადობის ან/და ოჯახში ძალადობის აღკვეთის, ძალადობის მსხვერპლთა დაცვისა და დახმარების შესახებ“ საქართველოს კანონის შესაბამისად განსაზღვრულ დუშეთის მუნიციპალიტეტში რეგისტრირებულ მსხვერპლს ფინანსური დახმარება გაეწევა - 500 (ხუთასი) ლარის ოდენობით წელიწადში ერთხელ;

მრავალშვილიანი ოჯახების დაფინანსების ქვეპროგრამა დაკორექტირდა შემდეგი სახით: მუნიციპალიტეტის ტერიტორიაზე მცხოვრებ მრავალშვილიან (4 და მეტი არასრულწლოვანი შვილი) ოჯახებს -  ფინანსური დახმარება გაეწევათ 400 (ოთხასი) ლარის ოდენობით (ნაცვლად მანამდე არსებული 300 ლარისა),

ბ) პროექტის შედეგად ადგილობრივ ბიუჯეტში ასახული ცვლილება;

ადგილობრივ ბიუჯეტში მუნიციპალური პროგრამების დასაფინანსებლად ამ ეტაპზე ცვლილებები არ მომხდარა, ვინაიდან 2023 წლის დადგენილების პროექტში დაკორექტირებული ცვლილებები ერთად მთლიანობაში არ გამოიწვევს დამატებითი ხარჯების საჭიროებას.

გ) მოსახლეობის მხარდაჭერა;

ჩატარებული კვლევის პროცესში მოსახლეობამ გამოხატა მუნიციპალიტეტისადმი დიდი მხარდაჭერა, უკეთესის მოლოდინი. მათ ჩვენი მხრიდან გაეზარდათ თანადგომის იმედი.

დ) შეტანილია თუ არა პროექტი მომავალი წლის ბიუჯეტში;

პროექტი გადაგზავნილია დუშეთის მუნიციპალიტეტის საკრებულოში დასამტკიცებლად.

1. **საკრებულოს როლი:**

* **პროექტის/ინიციატივის დაგეგმვის, განხორციელების, შედეგების შეფასების საკითხში;**

საკრებულოს დეპუტატებმა მონაწილეობა მიიღეს ფოკუს ჯგუფის მუშაობაში და პირველადი ანგარიშის საჯარო განხილვაში.

* **საუკეთესო პრაქტიკის პროგრამის კონკურსში მონაწილეობისათვის პროექტის/ინიციატივის შერჩევის საკითხში;**
* **როგორი იყო საკრებულოში არსებული ფრაქციების დამოკიდეულება ამ პრაქტიკის/ინიციატივის მიმართ;**

საკრებულომ გამოხატა დადებითი დამოკიდებულება

1. **პრატიკასთან/ინიციატივასთან ან ამავე საკითხთან დაკავშირებული, სამომავლო გეგმების მოკლე მიმოხილვა;**

დუშეთის მუნიციპალიტეტი აპირებს ეს მეთოდოლოგია გამოიყენოს ახალ სამიზნე ჯგუფებთან მუშაობის პროცესში მუნიციპალური პროგრამების სწორად დაგეგმვისა და შემუშავებისათვის. ასევე, აპირებს 3-4 წლის შუალედით განმეორებით ჩაატაროს კვლევები ბავშვებისა და ბავშვიანი ოჯახების შეცვლილი საჭიროებების გამოსავლენად და მუნიციპალური პროგრამების განახლებულ საჭიროებებზე მოსარგებად. ეს მეთოდოლოგია დაგვეხმარება აგრეთვე მოწყვლადი ჯგუფების ბაზების შესაქმნელადაც.

აღსანიშნავია ის ფაქტი, რომ დუშეთის მუნიციპალიტეტმა უკვე დაიწყო მიღებული გამოცდილების საფუძველზე შშმ პირთა ბაზის შექმნა. ამისათვის შემუშავებული იქნა შშმ პირების კვლევის ფორმა (კითხვარი და თანხმობის ფორმა - დანართები N10 და N11), რის საფუძველზეც სხვა მონაცემებთან ერთად ვადგენთ შშმ პირთა უნარებსა და შესაძლებლობებს. რამაც საშუალება მოგვცა ამ ეტაპზე, სოციალურად დაუცველთა დასაქმების სახელმწიფო პროგრამის ფარგლებში დაგვესაქმებინა 5 შშმ პირი.

1. **საკონტაქტო ინფორმაცია:**

* **განაცხადის შევსებაზე პასუხისმგებელი პირის მონაცემები:** სახელი, გვარი, თანამდებობა, საკონტაქტო ინფორმაცია (ტელეფონი, ელ-ფოსტა);

თამილა ნადირაშვილი, დუშეთის მუნიციპალიტეტის მერიის ჯანმრთელობისა და სოციალური დაცვის სამსახურის უფროსის მ/შ, ტ.:599 08 88 59, ელ-ფოსტა:tamunanadirashvili9@gmail.com

* **პროექტის საკონტაქტო პირების მონაცემები**: იმ პირთა სახელი, გვარი, სამსახურებრივი პოზიცია, ტელეფონი, ელ.ფოსტა, რომლებიც ჩართულნი იყვნენ პროექტის დაგეგმვასა და განხორციელებაში და, საჭიროების შემთქვევაში, შეუძლიათ პროექტის შესახებ დამატებითი ინფორმაცია მიაწოდონ დაინტერესებულ პირებს.

**მარიამ ავლახაშვილი, სოციალური მუშაკი, ტ.:571749189, ელ-ფოსტა: mavlakhashvili@gmail.com**

**ნინო ჭინჭარაშვილი, ფსიქოლოგი, ტ.: 591 67 39 84, ელ-ფოსტა“ ninochincharashvili17@gmail.com**

1. **თანდართული დოკუმენტების/მასალების სია**

გთხოვთ განაცხადს თან დაურთოთ:

ა) პროექტის განხორციელების პროცესში შექმნილი დოკუმენტები;

1.ბრძანება სამუშაო ჯგუფის შექმნის შესახებ (დანართი 1);

2. .ბრძანებაში ცვლილების შეტანა კვლევის ვადის გაზრდის მიზნით (დანართი 2);

3.საჭიროებათა კვლევის კალენდარი (დანართი 3);

4. ოქმი N1 (დანართიN4)

5. ოქმი N2 (დანართიN5)

6.ოქმი N3 (დანართიN6)

7. საბოლოო ანგარიში (დანართიN7)

8. საბოლოო ანგარიშის დანართი - სტატისტიკური მონაცემები (დანართიN8)

9. 2023 წლის დადგენილების პროექტი (დანართიN9)

ბ) პროექტთან დაკავშირებით გამოქვეყნებული ანგარიშები (მ.შ.: მერის, საკრებულოს წევრის ანგარიშები);

გ) ადგილობრივი ეკონომიკური განვითერბის გეგმა, სტრატეგია ან სხვა დოკუმენტი, რომელიც კავშირშია პროექტის განხორციელებასთან;

დ) პროექტის განხორციელების, სხდომების, მოსახლეობასთან შეხვედრების ამსახველი ფოტო-ვიდეო მასალა ან შესაბამისი ლინკი.

1. <https://dusheti.gov.ge/ka/%E1%83%9B%E1%83%A3%E1%83%9C%E1%83%98%E1%83%AA%E1%83%98%E1%83%9E%E1%83%90%E1%83%9A%E1%83%98%E1%83%A2%E1%83%94%E1%83%A2%E1%83%98/%E1%83%9B%E1%83%94%E1%83%A0%E1%83%98%E1%83%98%E1%83%A1-%E1%83%A1%E1%83%98%E1%83%90%E1%83%AE%E1%83%9A%E1%83%94%E1%83%94%E1%83%91%E1%83%98/%E1%83%90%E1%83%97%E1%83%94%E1%83%90-%E1%83%A1-%E1%83%AC%E1%83%90%E1%83%A0%E1%83%9B%E1%83%9D%E1%83%9B%E1%83%90%E1%83%93%E1%83%92%E1%83%94%E1%83%9C%E1%83%9A%E1%83%94%E1%83%91%E1%83%9B%E1%83%90-%E1%83%A2%E1%83%A0%E1%83%94%E1%83%9C%E1%83%98%E1%83%9C.html>
2. <https://dusheti.gov.ge/ka/%E1%83%9B%E1%83%A3%E1%83%9C%E1%83%98%E1%83%AA%E1%83%98%E1%83%9E%E1%83%90%E1%83%9A%E1%83%98%E1%83%A2%E1%83%94%E1%83%A2%E1%83%98/%E1%83%9B%E1%83%94%E1%83%A0%E1%83%98%E1%83%98%E1%83%A1-%E1%83%A1%E1%83%98%E1%83%90%E1%83%AE%E1%83%9A%E1%83%94%E1%83%94%E1%83%91%E1%83%98/%E1%83%91%E1%83%90%E1%83%95%E1%83%A8%E1%83%95%E1%83%94%E1%83%91%E1%83%98%E1%83%A1%E1%83%90-%E1%83%93%E1%83%90-%E1%83%91%E1%83%90%E1%83%95%E1%83%A8%E1%83%95%E1%83%98%E1%83%90%E1%83%9C%E1%83%98-%E1%83%9D%E1%83%AF%E1%83%90%E1%83%AE%E1%83%94%E1%83%91.html>
3. <https://dusheti.gov.ge/ka/%E1%83%9B%E1%83%A3%E1%83%9C%E1%83%98%E1%83%AA%E1%83%98%E1%83%9E%E1%83%90%E1%83%9A%E1%83%98%E1%83%A2%E1%83%94%E1%83%A2%E1%83%98/%E1%83%9B%E1%83%94%E1%83%A0%E1%83%98%E1%83%98%E1%83%A1-%E1%83%A1%E1%83%98%E1%83%90%E1%83%AE%E1%83%9A%E1%83%94%E1%83%94%E1%83%91%E1%83%98/%E1%83%9B%E1%83%A3%E1%83%9C%E1%83%98%E1%83%AA%E1%83%98%E1%83%9E%E1%83%90%E1%83%9A%E1%83%98%E1%83%A2%E1%83%94%E1%83%A2%E1%83%94%E1%83%91%E1%83%98%E1%83%A1-%E1%83%9B%E1%83%AE%E1%83%90%E1%83%A0%E1%83%93%E1%83%90%E1%83%AD%E1%83%94%E1%83%A0%E1%83%90-%E1%83%91.html>

***განაცხადის მიღების ვადაა 2022 წლის 20 ოქტომბერი- 30 ნოემბერი.***

***შევსებული განაცხადი და თანდართული დოკუმენტაცია გთხოვთ ატვირთოთ ვებ-პორტალზე*** [bestpractice.nala.ge](mailto:bp@nala.ge)

**\* შენიშვნა:** განაცხადის შევსებასთან დაკავშირებით კითხვების არსებობის შემთხვევაში დაუკავშირდით ნინო ზურაბიშვილს ტელ.: 5 95 57 77 34 [nzurabishvili@nala.ge](mailto:nzurabishvili@nala.ge) ან ელენე ჩხეიძეს ტელ.: 555 23 53 33 [echkheidze@nala.ge](mailto:echkheidze@nala.ge)